సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రేపటి ఐపీఎల్ మ్యాచ్: అందరి దృష్టీ అతనిపైనే!
ఐపీఎల్ సంబరానికి సమయం ఆసన్నమైంది. సమ్మర్ హీట్‌కి ఐపీఎల్ ఫీవర్ తోడవుతోంది.
TNN | Updated:
Apr 4, 2017, 05:04PM IST
ఐపీఎల్ సంబరానికి సమయం ఆసన్నమైంది. సమ్మర్ హీట్&zwnj;కి ఐపీఎల్ ఫీవర్ తోడవుతోంది. ఈసారి ఐపీఎల్&zwnj; సంబరం భాగ్యనగరం నుంచి ప్రారంభం కావడం మరో విశేషం. ఈ పదో సీజన్&zwnj;లో కొన్ని కొత్త ముఖాలు ఐపీఎల్ అభిమానులకు దర్శనమీయనున్నాయి. రేపు ఉప్పల్ స్టేడియంలో జరగనున్న ఆరంభ మ్యాచ్&zwnj;లో కూడా హైదరాబాద్ సన్&zwnj;రైజర్స్, బెంగళూరు రాయల్ ఛాలెంజర్స్ కొత్త ఆటగాళ్లను పరిచయం చేయనుంది. అయితే సన్&zwnj;రైజర్స్ రూ. 4 కోట్లు పెట్టి కొనుగోలు చేసిన ఆఫ్గాన్ యంగ్ లెగ్ స్పిన్నర్ ప్రత్యేక ఆకర్షణగా నిలువనున్నాడు. క్రికెట్&zwnj;లో పసిపాప అయిన ఆఫ్గాన్ నుంచి ఓ ప్లేయర్&zwnj;ను పెద్ద మొత్తం వెచ్చించి హైదరాబాద్ కొనుగోలు చేయడంతో అందరి దృష్టీ రషిద్&zwnj;పైనే ఉంది.
పేరుకే ఆఫ్గాన్ ప్లేయరైనప్పటికీ రషిద్&zwnj;&zwnj;లో గొప్ప ప్రతిభ దాగిఉంది. అతని గణాంకాలే ఈ విషయాన్ని చెబుతున్నాయి. ఇప్పటి వరకు 24 టి20లు ఆడిన రషిద్ 40 వికెట్లు పడగొట్టాడు. రషిద్ ఉత్తమ ప్రదర్శన 5/3. అలాగే 26 వన్డేల్లో 53 వికెట్లు తీశాడు. ఒక వన్డేలో అత్యధికంగా ఆరు వికెట్లు పడగొట్టాడు. ఇప్పుడుప్పుడే అంతర్జాతీయంగా గుర్తింపు తెచ్చుకుంటున్న ఈ 18 ఏళ్ల లెగ్ స్పిన్నర్&zwnj;కి ఐపీఎల్ వేలంలో జాక్&zwnj;పాట్ తగిలింది. రూ. 4 కోట్లు వెచ్చింది హైదరాబాద్ ఇతన్ని సొంతం చేసుకుంది. ఇంత మొత్తం పెట్టి రషిద్&zwnj;ను కొన్నది కాబట్టి కచ్చితంగా అన్ని మ్యాచుల్లో ఆడించడం ఖాయంగా కనిపిస్తోంది. విదేశీ ఆటగాళ్ల కోటాలో రషిద్&zwnj;కు స్థానం పక్కా.